**REFERAT FRA ORDINÆR GENERALFORSAMLING**

**I AARHUS GOLFKLUB**

**TORSDAG DEN 17. MARTS 2016 KL. 19.00**

GENERALFORSAMLINGEN blev afholdt PÅ AARHUS EFTERSKOLE,

BRUNBAKKEVEJ 21, 8270 HØJBJERG

1. **Valg af dirigent.**

John Skovbjerg blev valgt og konstaterede, at generalforsamlingen var lovligt indkaldt.

1. **Bestyrelsens beretning.**

Formanden aflagde beretning (beretningen kan læses andetsteds på denne side).

**Beretningen blev godkendt** – der blev knyttet følgende kommentarer til:

Ønske om statistik både i forhold til ØGR spillere og greenfeegæster på næste generalforsamling.

Ønske om medlemsinddragelse i evalueringen af ØGR.

Forslag om, at begrænse mulighederne for forudbestilling ud over de 14 dage som golfbox tillader. F.eks. ved et ekstra gebyr pr. spiller – en ordning, der kendes fra andre klubber.

Forslag om, at inddrage flere baner i ØGR.

1. **Fremlæggelse af årsregnskab til godkendelse**.

Kassereren fremlagde hovedtallene i regnskab. Han understregede, at årets overskud ud over det budgetterede først og fremmest skyldes, at en del medlemmer har eftergivet deres tilgodehavende fra de gamle deposita i forbindelse med greenkeepergården. Og at en generel oprensning af tilgodehavender har givet et mere retvisende og mere positiv tal på klubbens forpligtelser i denne sammenhæng.

Hertil kommer indtægterne fra ØGR og betalingen til den ekstraordinære vandregning, der blev regnskabsført som udgift i 2013.

**Regnskabet blev godkendt**

1. **Forelæggelse af budget for det kommende år (2016).**

Formanden gennemgik baggrunden for budgettet. Der er fortsat tale om et konsolideringsår, hvor klubbens likviditet opbygges med henblik på investeringer i bane og klubfaciliteter.

Budgettet er som i 2015 kendetegnet ved forsigtighed og med behov for udgiftsstyring.

Undervejs blev der orienteret om greenfee-taksterne i 2016, der stiger til 300 kr. i hverdagene og 400 kr. søn- og helligdage.

Takster for vore 2 venskabsklubber og for gæster, der spiller med et medlem er fortsat 200 kr.

Medlemmer fra bØGR klubberne, der ikke har købt et fritspilskort betaler 250 kr. i greenfee på alle deltagende baner.

1. **Fastsættelse af kontingent og indskud**

Bestyrelsen foreslår at fastholde nuværende kontingent for 2016.

|  |  |  |
| --- | --- | --- |
| Medlemskategori | Gældende kontingent | Indskud |
| Senior | 7.200 | 5.000 |
| Senior uden indskud | 8.400 | 0 |
| Udenbys | 3.400 |  |
| Studiemedlemskab | 4.000 | 0 |
| Ungdom (18-24 år) | 3.250 | 0 |
| Junior (7–18 år) | 2.400 | 0 |
| Fleksmedlemskab | 2.300 | 0 |
| Dobbelt medlemskab | 4.800 | 0 |
| Passiv | 1.500 | 0 |
| Prøvemedlemskab | 1.000 |  |

Der blev orienteret om, at kategorien ”udenbys medlem” ikke har været anvendt de senere år, idet dobbelt medlemskab udfylder samme funktion.

**Forslaget vedtaget**

1. **Forslag fra bestyrelsen**

**Ingen forslag**

1. **Forslag fra medlemmerne**

**Ingen forslag indkommet**

1. **Valg af medlemmer til bestyrelsen:**

Valgt blev med akklamation:

* **Claus Holm Christensen,**
* **Lisbeth Moltzen,**
* **Michael Traasdahl Møller**
* **Niels Fischer**

1. **Valg af to sideordnede suppleanter**

**Claus Andersen og Jan Andersen** blev valgt med akklamation**.**

**10. Valg af revisor**

**Valgt blev statsaut.revisor Torben Hald, Beierholm.**

1. **Eventuelt**

Under punktet eventuelt udspandt sig debat og forslag i forhold til følgende:

Behovet for at give nye medlemmer – specielt nye golfspillere – en god relation til klubben. Begynderudvalget har efter kursus i DGU påbegyndt et arbejde med at skabe bedre rammer for de nye spillere.

Konkret blev der fra salen stillet forslag om en aktiv brug af face-book siden som en nem mulighed for at finde medspillere, når man er ny i klubben. Begynderudvalget arbejder videre med udfordringen og modtager også gerne nye ideer og forslag.

Mulighederne for at kunne afslutte en runde med en øl eller en vand også når restauranten er lukket. Bestyrelsen orienterede om planerne om få indrettet mødelokalet til et hyggeligt mødested, så der findes alternativer til restaurationen når vejret ikke indbyder til ophold på terrassen. Fra salen blev der oplyst om, at man ofte kan lave aftaler med restauranten inden man går ud på sin runde, der så sørger for at stille det aftalte frem, så det kan hentes efter runden.

Kan man gøre noget ved langsomt spil på banen? Øge indsatsen fra baneservice i denne retning. Slå to-bolde sammen til fir-bolde. Minde hinanden om at lukke igennem. Sætte skilte op med forventede ”ankomsttidspunkter” på enkelte huller.

Nedslagsmærker er et irritationspunkt for alle. Hvad kan der gøres for, at alle reparerer? Skiltning, sponsorerede skilte, venlig påmindelse osv.

Referent: Lisbeth Moltzen.